
SR saga hefir fyrst verið prentuð í bók 
þeirri sem Björn Markússon lét prenta á Hólum 1756 og 
heitir „Margfrooder Sögu Þætter Islendinga“. Þar næst 
hefir Halldór) Friðriksson gefið hana út í Kaupmanna- 
höfn 1850. Þriðja útgáfan var gefin út af Gustaf J. 
Chr. Cederschiðld í Lundi 1874 sem doktorsrit. Í fjórða“ 
sinni er sagan gefin út af Heusler og prentuð í Berlín 
1897 ásamt Hænsa-Þóris sögu. | 

Bandamanna saga er af tvenskonar gerð, lengri og 
skemmri. Lengri sagan hefir verið gefin út þrisvar sinn- 
um, enn skemmri sagan að eins einn sinni, af Cederschiðld. 

Skemmri sagan er Í Konungsbók, nr. 2845 í bókhlöðu 
konungs, enn lengri sagan í skinnbókinni 182 í Árna- 
safni. 

Flestum ber saman um það að skemmri sagan sé fyrr rit- 
uð og mun mega telja það víst. Hún segir einfaldlega 
frá atburðunum eins og góðar sögur gera, enn Í hinni 
lengri eru miklu meiri málalengingar. til þess að gera 
hana sögulegri. Þó er hún vel rituð, og hefir þann kost 
fram yfir hina, að í henni eru minni mjsritanir; þær eru 
nokkurar í hinni styttri sögu. Líklegt er og, að þau sögu- 
legu atriði, sem lengri sagan hefir fram yfir hina, geti 
stuðst, víð sannindi, svo sem einkum ýmislegt í enda sög- 

unnar. Þar er t. d. sagt frá sögustöðum, sem vel koma 
heim, meðal annars bærinn á Borgarhóli, sem handritin 
svo nefna, enn heitir á Hörgshóli, eins og hér hefir verið 
leiðrétt, enn er misritað Borgarhóli í hinum fyrri útgáf. 
um (Horg'hole míslesið Borg“ hole). 

Skemmrí sagan er rituð í Borgarfirði, eða vestanlands, 
enn hin norðanlands, sem sjá má á upphafi þeirra. Skemmri 
sagan hefst svo: Ófeigr hét maðr;hann bjó norðr í Mið- 
firði, enn lengri sagan: Ófeigr hét maðr er bjó vestr í 
Miðfirði. Í rauninni hefði líka svo átt að standa í þess- 
ari útgáfu, því í henni er fylgt hinni skemmri sögu að 
mestu leyti, nema á fáeinum stöðum hefir verið farið eft- 
ir hinni sögunni, þar sem frásögn hennar virðist réttari 
eða skilmerkilegri. Enn réttara þótti að fylgja aðallega 
hinni skemmri sögu, bæði af því, að hún mun vera eldri, 
og af því, að hún fer með öllu ókunn hér á landi, 
og því nauðsynlegt að gera hana aðgengilega almenn- 
ingi. 

Efnið er að kalla hið sama í báðum sögunum, og fiest- 
ir hinir sömu sögumenn. Þessara manna er margra get- 
ið í öðrum sögum, og sérstakr þáttr er til af Oddi Ó- 
feigssyni, sem ekki kemr við Bandamanna sögu. Aðal- 
maðr sögunnar, Ófeigr Skíðason, kemr ekki við aðrar sög- 
ur. Styrmir at Ásgeirsá er nefndr í Landnámu, og Þórar- 
inn spaki er ókunnr með þeirri ættfærslu, sem hér er 
talin; hann er kallaðr hér Óspaks son Höskolds sonar 
(dala-) Kolls sonar, og í handr. er hann kallaðr Laxdæla- 
goði. Þetta getr víst ekki staðist, og hefir því eftir lengri 
sögunni verið breytt í Langdælagoði (sbr. Landnámu), þó 

óvíst sé að það sé rétt. Gellir Þorkelsson á Helgafelli 
er hér nefndr svo, enn ekki Þórðarson, eins og í hinni 
sögunni, og er það eflaust rangt.  Þorgeirr Halldóruson 
er ókunar af öðrum sögum. Óspakr Glúmsson er nefndr 
í Eyrbyggju og Grettis sögu, og má sjá það á þesa- 
ari sögu, að hann hefir verið nokkuð svipaðr Gretti 
frænda sínum. 

Með viðaukum þeim sem prentaðir eru hér aftan við 
er að mestu greint það sem sögurnar báðar skilr. Við. 
aukarnir eru prentaðir eftir útgáfu Halldórs Friðriksson- 

ar án nokkurra breytinga. 

- Tímatal. 
Sagan hefir farið fram um miðja elleftu öld. 

Bandamanna saga. 


Óteigr hét maðr, er bjó vestr í Miðfirði, á þeim 
bæ, er at Reykjum heitir. Hann var Skíðason, 
enn móðir hans hét Gunnlaug, dóttir Ófeigs norð- 
an ór Skörðum. Hann var kvángaðr maðr, ok 


hét Þorgerðr kona hans ok var Váladóttir, ætt- 
“stór kona og hinn mesti kvenskörungr. Ófeigr 


var spekingr mikill og mesti ráðagerðamaðr. Hann 
var í öllu mikilmenni, enn ekki var honum fjár- 
hagrinn hægr. Hann átti lendur miklar enn 
minna lausafé. Hann sparði við engan mann 
mat, enn þó var mjök á föngum þat er til bús- 
ins þurfti at hafa. Hann var þingmaðr Styrmis 
frá Ásgeirsá Þorgeirssonar, er þá þótti mestr 
höfðingi vestr þar. Ófeigr átti son við konu 
sinni, er Oddr hét. Hann var vænn sýnum ok 
vel mannaðr; ekki hafði hann ást mikla af föð- 
ur*sínum; engi var hann verksmíðarmaðr. Váli 
hét maðr, er þar óx upp heima hjá Ófeigi. Hann 
var vænn maðr ok vinsæll. — Oddr óx Ep end 

með föður sínum, þar til er hann var tólf vetra 
gamall. Ófeigr var fálátr löngum við Odd ok 
unni honum lítit. Sá orðrómr lagðist á, at engi 
maðr þarí sveitum væri betr mannaðr enn Oddr. 
Þat var einn dag, at Oddr kemr at máli við 
föður sinn ok beiðir hann fjárframlaga — „ok 
„Vil ek fara á brott heðan. Er á þá leið“, sagði 
hann, „at þú leggr til mín litla sæmd; em ek 
ok ekki nytsamlegr yðru ráði“. Ófeigr svarar: 
„Ekki mun ek mikla tillögu veita þér, ór því 
sem þú hefir til unnit; mun ek ok því næst 
gera, ok muntu þá vita, hvert fullting þér er 
at því“. Oddr sagði, at lítt mátti hann við þat 
styðjast mega, ok skilja við þat talit. Annan 
tag eftir tekr Oddr vað af þili ok öll veiðarfæri 
ok tólf álnar vaðmáls. Hann gengr nú í brott 
ok kveðr engan mann. Hann ferr út á Vatns- 
nes, ok ræðst þar í sveit með vermönnum; þiggr 
at þeim hagræði þau sem hann þarf nauðsyn- 
legast at láni ok leigu. Ok er þeir vissu ætt 
hans góða, enn hann var vinsæll sjálfr, þá hætta 
þeir til þess at eiga at honum. Kaupir hann 
nú alt í skuld, ok er með þeim þau missari Í 


fiskiveri; ok er svá sagt, at þeira hlutr væri 


beztr er í fangi váru með Oddi. Hann var þar 
þrjá vetr ok þrjú sumur, ok var þá svá komit, 
at hann hafði þá aftr goldit hverjum þat er 
átti, enn þó hafði hann aflat sér góðs kaupeyris. 
'Aldri vitjaði hann föður síns, ok svá láta þeir 

hvárir, sem engu ætti við aðra at skylda. Oddr 
var vinsæll af sínum félögum. Þar kemr enn, 
at hann ræðst til flutninga norðr til Stranda 
ok á í ferju ok flytr farma norðan, viðu ok 
hvali ok fiska; aflast nú mjök féit; gengr nú 
svá um hríð. Þangat kom hann á nesit tólf 
vetra gamall, enn nú var hann fimtán vetra. 
Græðist nú svá skjótt féit, at hann á einn fer- 
juna ok heldr nú milli Miðfjarðar ok Stranda 
hvert sumar. Ok nú leiðist honum þessi at- 
höfn. Nú kaupir hann sér skreið, ok ferr ut- 
an ok tekst enn vel til þessa ok liðmannlega, 
verðr honum nú enn gott til fjár ok mannheilla. 
Þessa iðn hefir hann nú fyrir stafni þar til 
hann á einn knörrinn ok mestan hluta áhafn- 
arinnar; er nú í kaupferðum ok gerist stór- 
auðugr maðr ok ágætr, ok er hann oftast á 
hendi tignum mönnum ok vel virðr utan lands. 
Nú gerir hann svá auðgan, at hann á tvá knörru 
í kaupferðum, ok svá er sagt, at engi maðr 
væri í þann tíma í kaupferðum, sá er jafnauð- 
ugr væri sem Oddr. Hann var ok farsælli enn 
aðrir menn. Aldrei kom hann norðar skipi sínu - 
enn í Eyjafjörð, ok aldri vestar enn í Hvítá, enn 
oftast í Hrútafjörð. 

2. Þess er getit eitthvert sumar, at Oddr 
kemr skipi sínu í Hrútafjörð við Borðeyri, ok 
eætlar at vera hér um vetrinn. Þá var hann 
beðinn af vinum sínum, at staðfestast Fo ok 

gerði hann þat at bæn þeira; kaupir land á 
Mel í Miðfirði. Hann eflir þar mikinn búnað 
ok gerist rausnarmaðr í búinu, ok er svá sagt 
at eigi þótti um þat minna vert enn um farar 
hans. Ok nú var enginn maðr jafnágætr sem 
Oddr var fyrir norðan land. Hann var betri 
af fé enn flestir menn aðrir; góðr órlausna við 
þá sem hans þurftu ok í nánd honum váru, 
enn föður sínum gerði hann aldri hagræði ok 
lét sem hann sæi hann eigi. Skip sitt setti 
hann upp í Hrútafirði. Engi maðr hér á landi 
var jafnauðigr sem Oddr; heldr var hitt sagt, 
at hann mundi eigi minna fé eiga enn þær kirk- 
jur,er auðgastar váru hér á landi. Í öllu lagi 
var hans fé mikit, gull ok silfr, ok ganganda. 
fé ok jarðir. Váli frændi hans var með hon- 
um, hvárt sem hann var hér á landi eða utan 
lendis. 

3. Maðr er nefndr Glúmr. Hann bjó á Skrið- 
insenni; þat er milli Bitru ok Kollafjarðar. 
Hann átti þá konu er Þórdís hét, dóttir Ás- 
mundar hærulangs, systir Grettis. Óspakr hét 
son þeira. Hann var mikill maðr vexti ok sterkr, 
ódæll ok uppivöðslumikill. Hann var brátt í 
flutningum milli Stranda ok norðrsveita. Hann 
var gervilegr maðr ok gerist ramnr at. afli. 
Eitt sumar kom hann í Miðfjörð ok seldi fang 
sitt. Um haustit, er á leið, einn dag, ríðr Óspakr 

' upp á Mel ok hittir Odd. Þeir kvöddust ok 

spurðust almæltra tíðenda. Óspakr mælti: „Á 
þá leið er, Oddr, at góð frétt ferr um yðvart 
ráð; ertu mjök lofaðr af mönnum ok allir þykk- 
jast þeir vel komnir er með þér eru. Nú vænti 
ek at mér muni svá gefast; vilda ek hingat 
ráðast til þin“. Oddr svarar: „Ekki ertu mjök 
lofaðr af mönnum, ok eigi ertu vinsæll, ok þykk- 
ir þú hafa brögð undir brúnum, svá sem þú 
ert ættborinn til“. Óspakr svarar: „Haf við raun 
þína, enn eigi sögn annarra, því að fátt er 
betr látit, enn efni eru til; beiði ek þik ekki 
forlags; vilda ek hafa hús þín, enn fæða mik 
sjálfr, ok sjá þá hversu þér gezt at“. Oddr 
svarar: „Miklir eru þér frændr borði ok tor- 
sóttir, ef yðr býðr við at horfa; enn við þat, 
er þú skorar á mik til viðtöku, þá megu vit á 
þat hætta vetrlangt“. Óspakr tekr þat með 
þökkum; ferr um haustit á Mel með feng sinn; 
gerist brátt hollr Oddi; sýslar vel um búit ok 
vinnr sem tveir aðrir. Oddi líkar vel við hann; 
líða þau missari. Ok er várar, býðr Oddr hon- 
um heima at vera, ok kveðst svá betr þykkja. 
Hann vill nú ok þat; annast Óspakr um búit, 
ok ferr þat stórvel fram; þykkir mönnum mik- 
ils um vert, hversu þessi maðr gefst. Hann er 
ok vinsæll sjálfr, ok stendr nú búit með mikl- 
um blóma, ok þykkir einskis manns ráð virðu- 
legra vera enn Odds. Einn hlut þykkir mönn- 
um at skorta, at eigi sé ráð hans með allri 

sæmd, at hann er maðr goðorðslauss. Var þat 
þá mikill siðr, at taka upp ný goðorð eða kaupa. 
Ok nú gerði hann svá; söfnuðust honum skjótt 
þingmenn; váru allir til hans fúsir, ok er nú 
kyrt um brið. 

4. Oddi hugnar vel við Óspak; lét hann 
mjök ráða fyrir búinu. Hann er bæði hag- 
virkr ok mikilvirkr ok þarfr búinu. Líðr af 
vetrinn;ok hugnar Oddi nú betr við Óspak enn 
fyrr; því at nú hefst hann at fleira. Á haust- 
um heimtir hann fé af fjalli ok urðu góð- 
ar heimtur.  Oddr var fésælli hverjum 
manni. Óspakr átti ok nökkut fé, ok 
var hann ok hugall at því, at missa 
einskis sauðar. Líðr nú af vetrinn ok várar; 
lýsir Oddr því, at hann ætlar utan um sumarit, 
ok segir, at Váli frændi hans skal taka þar við 
búi. Váli svarar: „Þat er ofráð, þótt nú flyt- 
ist vel fram, er þú ert sjálfr við, frændi, ok vil 
ek fara með þér“. Oddr spyrr nú at Óspak, ok 
beiðir hann taka við búinu. Óspakr segir: 
„Ekki hefi ek vit til þess, at vera fyrir slík- 
um stóreignum“. Oddr sækir nú eftir, enn Óspakr 
ferr undan ok er þó óðfúsi til, ok þar kemr 
at hann vikr til ráða Odds, ef hann heitr hon- 
um sinni ásjá ok trausti. Oddr segir, at hann 
skal svá fara með hans eign, sem hann verðr 
mestr maðr af og vinsælastr; sagðist þat reynt 
hafa, at hann vildi ok kynni bezt hans fé at 

varðveita. Óspakr kvað svá vera skyldu. Oddr 
býr nú ferð sína ok skip, ok lætr færa til vöru, 
er gnóg var til. Þetta fréttist brátt ok var 
tíðrætt um. Eigi. þurfti Oddr langan búning. 
Váli ferr með honum. Ok er Oddr var búinn, 
leiða menn hann til skips, ok leiddi Óspakr 
hann í lengra lagi, því at hann átti mart at 
tala við Odd. Ok er þeir áttu skamttil skips, 
þá mælti Oddr: „Nú er einn hlutr sá er óskip- 
aðr er“. „Hvat er þat?“ segir Óspakr. „Ekki 
er sét fyrir goðorði mínu, vil ek at þú takir 
við“. „Á þessu er engi gegning“, segir Óspakr, 
„ok em ek eigi til þessa færr, ok hefi ek þó 
meira á hendr tekizt enn ek mega vel valda; 
er þar engi maðr jafn-vel til fallinn sem faðir 
þinn, skilamaðr enn mesti ok forvitri“. Oddr 
kveðst eigi mundu honum í hendr fá — ok 
vil ek at þú takir við“. Óspakr ferr undan ok 
vildi þó feginn. Oddr segir á reiði sína, ef 
hann tekr eigi við, ok at skilnaði þeira tekr 
Óspakr við goðorðinu. Ferr Oddr nú utan og 
greiðist vel hans ferð.sem vandi hans var til. 
Óspakr ferr heim, ok var margtalat um þetta 
mál; þykkir Oddr mikit vald hafa þessum manni 
í hendr fengit. Óspakr ríðr til þings um sum- 
arit með flokk manna, ok tekst honum þat vel 
ok liðmannlega; kann þat alt vel af höndumat 
leysa, er hann skylda lög til, ok ríðr af þingi 
með sæmd. Hann helt kappsamlega þingmenn 

sína ok lét ekki mál þeira fyrir borð bera 
Hann er góðr og greiðr við alla sína nágranna. 
Hvergi þykkir nú minni rausn né risna á bú- 
inu enn áðr; eigi skortir umsýslu ok fara ráðin 
vel fram; líðr nú á sumarit; ríðr hann tilleið-. 
ar ok helgar hann leiðir ok kann þat vel. Ok 
er á leið haustit ferr hann á fjall, er menn 
ganga at geldfé, ok verða heimtur góðar; er 
ríkt fylgt ok missir engis sauðar, hvárki fyrir 
sína hönd né Odds.“ 

5. Svá bar til um haustit, at Óspakr kom 
- norðr í Víðidal á Svölustaði; þar bjó kona sú 
er Svala hét. Þar var honum veittr beinleiki. 
Hún var væn kona ok ung. Hon talar til Ó- 
spaks ok biðr hann sjá um ráð sitt — „hefi 
ek þat frétt, at þú ert búmaðr mikill“. Hann 
tók því vel ok tala þau mart; felst hvárt öðru 
vel í geð ok litust þau vel til ok blíðlega, ok 
þar kemr tali þeira, at hann spyrr, hverr ráða 
eigi fyrir kosti hennar. Hon segir: „Engan 
mann á ek skyldara, enn. Þórarinn Langdæla- 
goða enn spaka“. Hann var son Óspaks Hös- 
kollssonar, Kolls sonar, enn móðir hans var Þor- 
gerðr, dóttir Egils skalla-Grímssonar, kveld-Ulfs 
sonar. Síðan ríðr Óspakr til fundar við Þór- 
arin, ok er þar tekit við honum vel at eina. 
Hann hefir nú uppi sitt erendi ok biðr Svölu. 
Þórarinn svarar: „Ekki kann ek at girnast 
mægis þíns; eru margar umræður á hag þín= 

um, ok er þat ekki mitt. ráð; sé ekok, at ekki 
má í tveim höndum hafa við þik; verðr annat- 
hvárt at taka umboð hennar ok láta hana fara 
hingat, eða hitt ella, at þit munuð gera sem 
ykkr líkar. Nú vil ek mér engu af skifta, ok 
kalla ek þat mitt ráð“. Eftir þetta ferr Ó- 
spakr á brott, ok kemr á Svölustaði, ok segir 
henni svá búit. Nú gera þau ráð sitt ok fast- 
nar hon sik sjálf; síðan var gert brullaup þeira 
ok ferr hon heim á Mel, enn þau eiga bú á 
Svölustöðum ok fá menn til fyrir at vera. Nú 
er Óspakr á Mel ok helt rausn í búinu; hann 
þótti þó vera ódældarmaðr mikill. Nú líðr 
vetrinn, ok er várar, kemr Oddr út í Hrútafjörð; 
honum hafði vel farizt ok orðit gott til fjár; 
hann kom heim ok lítr yfir eignir sínar ok þótti 
vel varðveizt hafa ok var allkátr. Ok líðr nú 
á sumarit. Þat var eitt sinn, at Oddr mælti, 
at vel mundi fallit, at hann seldi honum  goð- 
orð sitt. Óspakr svarar: „Já“, segir hann „þar 
er sá hlutr, er ek em fúss laust at láta, ok var 
ek ekki til færr með at fara, þótt ek hafa með 
farit“. Oddr segir: „Hitt heyri ek, at þér hafi 
vel tekizt ok liðmannlega“. Óspakr segir: „Þat 
ætla ek þó tíðast, at selja goðorð af hendi á 
lögmótum eða helguðum leiðum: eða þingum. 
Oddr kvað þat vel fallit. Líðr nú á sumarit 
at leiðinni fram. Ok leiðar morgininn, er Oddr 
vaknar, litast hann um ok sér fátt manna Í 

skála; hefir hann sofit fast ok lengi, spratt upp 
ok veit at menn eru gersamlega ór skálanum. 
Honum þótti þetta undarlegt, ok talar þó fátt. 
Hann býst nú ok nökkurir ménn með honum. 
Þeim þótti þetta undarlegt, ok ríða nú til leið- 
arinnar. Ok er þeir kómu þar, þá var þar 
mart manna fyrir, ok váru þá mjök í brott 
búnir, ok var helguð leiðin. Oddi bregðr nú í 
brún, ok þykkir undarleg þessi tiltekja; fara 
menn heim ok líða þaðan nökkurir dagar. Nú 
gerist fátt með þeim; virðir Oddr svá sem Ó- 
spakr vil áhald nökkut veita hans sæmd, ok 
gera sik at meira manni enn honum sómi, ok 
þykkir hann eigi launa sér með réttu mikit 
yfirlæti. Þat var einn dag, er Oddr sat undir 
borði, ok Óspakr gegnt honum, ok er minst var- 
ir hleypr Oddr undan borðinu ok at Óspaki, ok 
hefir reidda öxi í hendi sér; biðr hann núlaust 
láta goðorðit. Óspakr segir: „Þegar er þér er 
albugat at taka við, þá skaltu hafa goðorð þitt, 
þótt þú leitir eigi með heitun eftir, ok annat 
væri sannlegra fyrir mitt starf“, segir hann, ok 
rétti fram höndina ok seldi honum goðorðit. 
Oddr segir: „Svá mun ek virða, sem haft hafir 
þú þvílíkan sómann, at ærit sé goldit fyrir starf- 
it“. Nú þykkir mjök sinn veg hvárum þeira. 
Verðr nú ekki af bús umsýslu, og lætr Oddr 
eigi sem hann viti. Var nú kyrt um hríð, ok 
heðan af gerist fátt með þeim Oddi ok Óspaki; 

er Óspakr heldr ýgr viðskiftis; grunar menn 
um, at Óspakr mundi hafa ætlat sér goðorðit 
at hafa, enn eigi Oddi, ef eigi hefði verit kúg- 
at af honum, at hann mætti undan komast. Oddr 
kveðr hann at engu; mæltust þeir ok ekki við. 
Þat var einn dag, er Óspakr býr sig til brott- 
ferðar; bindr klyfjar sínar ok ferr á burt ok 
kona hans, ok hitta ekki Odd; fara á Svölu- 
staði ok búa þar. Oddr lætr sem ekki sé í 
orðit. 

6. Þat er at segja um haustit, er menn fóru á 
fjall af Mel, at mjök skaut í tvau horn um 
heimtur Odds sem verit hafði. Honum var vant 
nú fjogurra tiga geldinga, þeira er beztir váru. 
Er nú leitat um fjöll. Kynlegt þótti mönnum 
þetta, því at Oddr var fésælli hverjum manni; 
váru þá ýmsar getur á, hvárt gengit mundu 
hafa til annara heraða, eða farizt í snænum, eða 
mundi vera af manna völdum. Nú dofnar yfir 
um síðir, ok var mart um rætt, hve gegna mundi, 
enn þó vantar Odd ekki slátrfé. Hann er 
hljóðr jafnan um vetrinn. Váli frændi hans 
frétti, hví þat sætti, er hann var svá óglaðr; -- 
„hvárt þykki þér mikit fjárhvarfit? enn eigi ertu 
mikill borði, ef þik hryggir þat“. Oddr segir: 
„Eigi hryggir mik þat; hitt þykki mér verra, 
er ek veiteigi hverr stolit hefir“. Váli segir: 
„Pykkir þér brýnt fyrir liggja, eða hvar horfir 
þú á?“ „Ekki er því at leyna“, segir Oddr, 

„þar er Óspakr er“. Váli segir: „Ferst nú 
vinátta ykkur nökkut þaðan er þú settir hann 
fyrir fé þitt“. Oddr segir: „Þat hefir verit 
glæræði, enn þó hefir nú betr gefizt“. Váli seg- 
ir: „Margra manna mál var þat, at þat þótti 
kynlegt. Enn þá leið er nú“, segir Váli, „at 
vér vildum, at þú snerir eigi svá skjótt málinu 
til áfalls honum; er þat helzt við orði manna, 
at gylfrum gangi vináttan. Nú skulu vit kaupa 
saman“ segir Váli, „at þú skalt mik ráða 
láta, enda skal ek viss verða, hvárt hann hefir 
stolit sauðum eða eigi“. Oddr segir: „Hversu 
máttu þat vita?“ Váli segir: „Ek á at heimta 
varning víða, ok mun ek fara um heraðit ok 
sækja heim Óspak“, segir hann.  Oddr segir: 
„Far þú sem þér líkar, ok er þetta ekki svá 
margra at gera, enn meiri ván, at eigi verði 
góð ráðin“. Nú kaupa þeir þessu saman. Býst 
Váli nú til ferðar út um heruð, Vatnsdal ok 
Langadal, ok þykkir öllum mikit veitt í hans 
kvámu. Hann kemr á einu kveldi til Óspaks 
ok tekr hann vel við honum. Óspakr er all- 
kátr. Váli ferr þaðan um daginn. Óspakr 
leiðir hann ór garði, ok spyrr at Oddi ok hans 
ráði. Váli kvað gott hans ráð. Óspakr lét 
vel yfir Oddi, ok kvað hann mikinn rausnar- 
mann Vera — „eða hversu er þat, er hann fyr- 
ir sköðum orðinn í vetr?“ Váli kvað svá vera. 
„Hverjar getur eru þar á?“ segir Óspakr, „Oddr 

er þó fésæll maðr vanr at vera“. Váli segir: 
„Nökkut er þat á ýmsum tungum; sumir ætla, 
at í foruð muni hafa gengit, sumir ætla, at 
reknir munu hafa verit til annarra heraða, enn 
sumir ætla af mannavöldum muni vera“. „Mik- 
it er orðit bragðit“, segir Óspakr. „Já“, segir 
Váli, „mikit er ok ilt, enn margar eru getur á 
um þetta mál“. „Þat er ván“, segir Óspakr. 
„Á þá leið er“, segir Váli, „er þó höfum vit 
um þetta rætt, þá er því ekki at leyna, at þat 
vilja sumir menn ekki kalla óván, at nökkut 
muni af þínum völdum. Minnast menn á þat 
alt saman, er þit Oddr skilduð stutt, ok þat, er 
hvarfit varð litlu síðar“. Óspakr segir: „Eigi 
varði mik, at þú mundir þetta mæla, ok ef eigi 
værum við svá miklir vinir, þá munda ek þessa 
máls sárlega hefna“. Váli segir: „Eigi þarftu 
þessa at dylja, Óspakr, því at meiri ván er at eigi 
beri af þér, fyrir því at ek hefi sét yfir ráð þitt, 
ok kann ek þat at sjá, at miklu hefir þú meiri 
tilbrigði um atföng enn líklegt er“. „Eigi mun 
at því gefast“, segir Óspakr, „ok eigi veit ek 
hvat fjándskapar menn várir munu tala, er slíkt 
tala vinir várir“. „Já“, segir Váli, „þetta er 
ekki af fjándskap mælt af minni hendi, fyrir því 
at ek hefi við þik einn talat nú; er þú gerir 
sem ek vil ok gengr við, þá mun þér eigi þungt 
falla, fyrir því at ek mun setja ráð til þessa. 
Ek hefi selt varning minn víða um herað, ok 

mun ek segja at þér hafið við tekit ok keypt 
með slátrfé, ok mun þat engi maðr grana, ok 
svá mun ek til haga, at þér skal engi svívirð- 
ing at verða, ef þú hlýðir ráðum mínum“. Ó- 
spakr kveðst eigi mundu við ganga. „Þá mun 
fara verr“, segir Váli, ok skiljast þeir. Ferr 
Váli heim. Oddr spyrr, hvers hann varð af víss. 
Enn Váli varð fár um. „Já“, sagði Oddr; „nú 
þarf eigi við at dyljast; mundir þú dylja, ef 
föng væri á, ok veit ek þat, at Óspakr hefir 
stolit“. Ok er nú kyrt um vetrinn. Oker vár- 
ar ok stefnudagar kómu, þá ferr Oddr með hinn 
tuttuganda mann, unz hann kemr skamt frá bæ 
þeim er Óspakr býr á. Þá mælti Váli: „Nú 
skulu þér Oddr hér láta niðrtaka hesta yðra 
ok æja. Enn ek mun til húss ríða ok hitta 
Óspak, ok vita, ef hann vill sættast. Þarf þá 
eigi málit fram at hafa, ok virðir þú til þess 
fornt vinfengi yðart“. „Ekki veit ek, hversu 
skylt þetta er“, segir Oddr. Váli ferr þegar 
ok kemr á Svölustaði. Þar var ekki manna 
úti. Opnar stóðu dyrnar, ok gengr Váli inno 

"var myrkt í anddyrinu; finnr eigi fyrr enn 
maðr hleypr at honum ok rekr öxi milli herða 
honum. Þat var Óspakr. Váli mælti: „Þú ert 
ógæfumaðr mikill; veitir mér áverka saklausum 
manni; far í burt ok forða þér; hér stendr þé 

bani fyrir, ef þú bíðr hér. Oddr er skamt frá 
garði ok vill drepa þik; forða þér ok send konu 

þína á fund Odds, ok segi hon honum, at vit 
séim menn sáttir; sé ek farinn at fjárreiðum 
mínum út um heruð“. Þá mælti Óspakr: 
„Þetta hefir it versta verk orðit; Oddi hafði 
ek þetta ætlat“. Enn þó sendi hann konu sína 
til fundar við Odd, ok sagði hon honum þá 
Vála ok Óspak menn sátta, ok þat at Óspakr 
hafði gengit við málinu ok lagit alt á hans 
vald,— „ok bað at þú skyldir aftr hverfa“. Oddr 
gerir svá, ok ríðr heim á Mel, ok trúir þessu 
sem honum var sagt. Annan dag eftir sá þeir 
at menn mjök margir fóru þar at garði á Mel. 
Gengr Oddr út í mót þeim ok sér hvers „efni 
í eru; þar fóru menn með lík Vála. 

í€. Nú kemr upp alt málit, ok verðr Oddr varr 
við; hann unir við svá illa at stóru bar; hefir 
setit hjá garði, enn fóstbróðir hans drepinn: liggr 
hann undir ámæli af mörgum manni. Óspakr 
er horfinn ok spyrst ekki til hans. Oddr býr 
málit til þings ok kvaddi heiman níu búa. Enn 
þat var tíiðenda, at búinn einn andast ór kvöð- 
inni, enn Oddr kveðr annan í staðinn. Fara 
nú síðan til þings, ok er sú virðing manna á, 
sem ærin nauðsyn heldi honum til at halda fram 
máli eftir fóstbróður sinn. Oddr tjaldar búð 
sína, ok hefir mart manna með sér. Líðr fram 
at dómum. Gengr Oddr at dómi ok hefir fram 
málit, ok erhann býðr til varna, þá sátu þeir 
akamt í frá með flokka sína Styrmir ok Þórar- 

inn. Þá mælti Styrmir til Þórarins: „Heyrir 
þú nú hvat fram ferr um málit Óspaks?“ 
„Heyri ek“ segir hann. „Já“, segir hann 
Styrmir, „viltu nökkur svör veita fyrir Óspak?“. 
„Nei“, segir Þórarinn, „engu mun ek mér þar 
af skifta, ok er Oddi várkunn ok full nauðsyn 
at mæla eftir slíkan mann. Enn ek hygg Ó- 
spak eigi góðan mann“. „já“, segir Styrmir, 
„eigi er maðrinn góðr, enn þó er yðr enn nökk- 
ur vandi á við hann“. „Já“, segir Þórarinn, 
„ekki hirði ek um þat“. Styrmir segir: „Á 
hitt máttu líta, at várt vandræði mun verða, 
ef hann verðr sekr, ok er þetta bótamál, því 
at báðir megum vit sjá vörn í málinu, at hann 
hefir rangt til búit ok kvatt þar búa heiman 
ór heraði í stað þess er andaðist, enn hann átti 
þat á þingi at gera, ok eru spjöll á málinu“. 
Þórarinn segir: „Fyrir löngu sá ek þat, enn 
svá mikil þykki mér nauðsyn á um málit Odds, 
at ek veit eigi, hvárt ek nenni at vera í mót 
" honum“. Styrmir segir: „Til þín þykki mér 
mest koma málit, ok svívirðing er þér í þessu, 
ef þú sér brýna vörn, enn fram sé haft málit. 
Ok er þat mála sannast, at eigi skiftir, þótt 
Oddr viti at fleiri eru enn nökkurs verðir norðr 
þar enn hann einn. Treðr hann oss undirfót- 
um ok vára menn, ok er hans eins getit. Dregr 
hann af því þingmenn sína ok sitr yfir metorða 
um várum“ — ok sprettr upp ok gengr at 

dómum ok mælti: „Héreru þeir menn, er svara 
munu málinu fyrir Óspak, ok hefir þú rangt 
til búit ok eru spjöll á máli. Eru nú tveir 
kostir til; annathvárt at þú látir lokna niðr 
málit, þar sem nú er komit, eða vér munum 
hafa fram vörnina ok njóta þess er vér kunn- 
um nökkut heldr í lögmálinu“, — ok segir honum 
hver á váru spjöllin. Oddr verðr nú fár um, 
ok þykkir nú í óvæn efni komit, ok gengr á 
burt ok heim til búðar, ok í búðasundunum 
gengr maðr einn í mót þeim, gamall ok hrumr, 
ok hafði kápu svarta ok ein ermr á, bugstaf í 
hendi ok broddr í; hafði síða hettuna, ok rak 
undan skygnur, stappaði niðr stafnum ok fór 
heldr bjúgr. Þar var kominn Ófeigr karl fað- 
ir hens. Þá mælti Ófeigr: „Snemma gangi þér 
frá dómum“, sagði hann, „ok er yðreigi einn 
hlutr vel gefinn, at svá er alt snarlegt og snöf- 
urlegt um yðr, eða er hann sekr Óspakr?“ 
„Nei“, sagði Oddr, „eigi er hann sekr“. Ófeigr 
mælti: „Eigi er þat höfðinglegt“ at ginna mik 
gamlan, eða hví mumdi hann eigi sekr? var 
hann eigi sannr at sökinni?“ „Sannr víst“, segir 
Oddr. „Hvat er þá?“ segir Ófeigr, „ek hugða 
at hann mætti bíta sökin, eða var hann eigi 
banamaðr Vála?“ „Engi mælir því í mót“, 
sagði Oddr. Ófeigr mælti: „Hví er hann þá 
eigi sekr?“  Oddr svarar: „Vörn fanst í mál- 
inu, ok fell niðr“. Ófeigr mælti: „Hví un 

vörn finnast í máli svá auðigs manns?“ „Þat 
kölluðu þeir at rangt væri heiman búit“, segir 
Oddr. „Eigi mun þat vera, er þú fórt með 
málit“, sagði Ófeigr, „enn vera kann at þér sé 
meir lagit til handa farar ok fésnuðr enn lög- 
kæni, ok hefnir þér dul þín, er þú þóttist þér 
einn ærinn, ok leitaðir ekki eftir við aðra menn. 
Vissa ek, at þú hafðir rangt tilbúit málit, enn 
þú þóttist ofgóðr mik at spyrja, enn ek vissa 
at þú mundir óvirðing af hljóta. Hefir þú hvern 
mann annan meira virt enn mik“. Oddrsegir: 
„Nú mun þér at óskum ganga“. Ófeigr spyrr: 
„Hversu mundi ef ek vilda nökkut enn at gera 
með þér? Muni þér spara fét, ef nökkat vildi 
leiðréttast?“ Hann segir: „Ekki munda ek féit 
þar til spara, ef ek fenga eigi slíka svívirðing 
af sem áhorfist. Enn kynlegt þykki mér, ef þú 
leiðréttir, því at af þér hefi ek aldregi gagn 
fengit“. Ófeigr segir: „Til máttu hætta, ef þú vilt, 
um nökkut fét,; næsta sperða ek þik ekki til at 
fá svá mikla óvirðing af sem áhorfist, eða hvar 
var þá komit málinu, er þú skiluist við 2“ Hann 
segir honum, at— „vörnin för eigi fram, er vér 
geugum burt frá dóminum“. Ófeigr segir: „Þat 
dugir þá helzt at, er þú gerðir óvitandi, ok sú 
ein var hjálp í málinu“. Nú gengr Oddr heim 
til búðar, enn Ófeigr ferr upp til dómanna ok“ 
gengr hjá dóminum Norðlendinga, ok spyrr hvat 
þar færi fram, enn honum var sagt, at sum 

mál váru dæmd, sum búin til reifingar. Ófeigr 
segir: „Munu þér leyfa mér at ganga í dóm- 
inn?“ Þat var honum veitt, ok settist hann 

niðr ok mælti: „Hvat ferr fram um málitOdds? 
Hvárt er Óspakr sekr?“ Þeir svöruðu ok sögðu 
at hann var eigi sekr. Ófeigr spurði: „Hví 
gegnir þat?“  Þóttu eigi sakir til vera; drap 
hann eigi Vála, enn stal áðr?“ Þeir svöruðu: 
„Engi þrætir þess, ok eigi er af því svá orðit, 
at mönnum þykki þannig betr, heldr váru spjöll 
á málinu, ok var rangt tilbúit“. Ófeigr segir: 
„Hvat spjöllum var þat er meira er vert enn 
sakir þessar? Hvárt hafi þér unnit eiðana?“ 
Þeir sögðu at unnir væri. „Svá mun vera, 
eða hversu unnt þér eiðana? Eigi svána:  'at 
ek vinn eið at bók, sem ek veit réttast ok 
sannast ok helzt at lögum?“ Svá munu þér 
mælt hafa. Eða hvat er sannara eða réttara, 
enn dæma enn versta mann útlaga, ok án allri 
björg, þann er til þess hefir gert. Enn — 
helzt at lögum', svá munu þér mælt hafa. Þat 
bagir helzt nökkut við. Enn hyggið at, hvárt 
meira er vert, þetta eitt orðit, er at fellr eið- 
stafnum, eða hin tvau. Enn svá mundi mér 
sýnast, sem ráðlegra væri, að taka þann kost- 
inn, er bæði væri at vel sæmdi fyrir guði ok 
mönnum. Enn þá er þat sýnzt, ef þér gerið 
svá, at vinna þá eiðana, er góðir eru, ok dæma 
þar eftir þeim áfallið, er til þess sr gert. 

Enn þat er ábyrgð, at dæma þá eigi útlæga, 
er dæmingar eru verðir, ok munu menn þat vel 
ræma fyrir yðr. Vil ek gefa hverjum yðrum 
eyri silfrs, er í dómi sitr, enn hálfa mörk þeim 
er reifir, fyrir því at slík eru mest nauðsynjamál, at 
eigi gangi illmenni þan yfir, er drepit hafa sak- 
lansa menn ok sannreynd eru at þjófskap. Enn 
þótt hér verði nökkur umræða, þá mun ekfyr- 
ir því sitja“. Svá fær hann um talat, at þeir 
heita honum at dæma málit, ef Oddr kemr til. 
Nú er eftir Oddi sent ok kemr hann til dóms- 
ins, enn þá váru flokkar á burt farnir okheim 
til búða, ok grunaði engan mann um þetta. Þeir 
halda málinu fram,ok gera Óspak sekan, ok fara 
heim til búða, ok líðr af nóttin. Ok um morg- 
ininn ganga þeir til lögbergs, ok stendr Oddr 
upp ok mælti: „Hér varð maðr sekr í nótt, er 
Óspakr heitir, í Norðlendingadómi, um víg Vála. 
Enn þat er at segja til sektar marka hans, at 
hann er mikill vexti ok karlmannlegr; hann 
hefir brúnt hár ok stór bein í andliti, svartar 
brýnn, miklar hendr, digra leggi, ok allr hans 
vöxtr er afburðar mikill, ok er maðr hinn glæpa- 
mannlegsti. 

8. Nú þykkir mönnum undarlega skipazt hafa. 
Tekr hann til orða Styrmir ok mælti: „Heyrir 
þú, Þórarinn, hvat mælt er?“ Hann segir: 
„Heyri ek“, Styrmir segir: „Nú erum vér við 
brögð komnir, ok hafa hér nökkurir snotrir 

Emenn um vélt með honum“. „Svá er þat“, 
segir Þórarinn, „ok er þó nökkur í eið hjálp- 
in“. „Hver er sú?“ segir hann Styrmir. Þór- 
arinn segir: „Þeir hafa borit fé í dóm, ok er 
þat sök við þá er gert hafa ok til hafa feng- 
it“. Styrmir segir: „Þá er vænt um, ef vér 
skulum réttast“. „Þat mun ekki svá brátt; 
líða munu þessir tólf mánuðir áðr. Er nú ráð 
at hitta vini sína ok frændr ok ganga heim til 
búða“. Ok heimtast á hjal þessir menn: þar 
var eiun Styrfhir, annarr Þórarinn, þriði Her- 
mundr, fjórði Járnskeggi frá Þverá, son Einars 
Eyjólfssonar, fimti Skeggbroddi austan ór Vápna- 
firði, sétti Gellir Þorkelsson frá Helgafelli, 
sjaundi Egill frá Borg Skúlason, átti Þorgeirr 
Halldóruson ór Laugardal. Þessir átta menn 
ganga á tal, ok váru tengdir allra á milli, 
frændsemi eða mægðir. Þeir gera nú ráð sitt 
með fortölum ok áeggjan þeira Styrmis ok 
Þórarins, ok sögu þeiri, er þeir létu at eigi væri 
sýnt, at sú févánin mundi fyrir, er jafnmikil 
mundi vera, sem komast að auðnum Odds. Þeir 
váru sumir í því máli. er félitlir váru. ok þótt- 
ust þurfa fjárins; sumir þeir er þó vildu féit, 
þótt mikit ætti áðr, enn þótti sökin brýn, er 
fé Odds hefir til farit. Lúka svá málinu, at 
þeir ganga í band höfðingjarnir, at veitast svá 
at, (at) hér skyldi fyrir koma annathvárt sekt- 
ir eða sjálfdæmi. Þessu er leynt á því þingi, 

ok fara menn heim af þingi, ok hefir Oddr af 
virðing málunum ok líða misserin. 

9. Nú ríðr Oddr oft til laugar ok hittir föður 
sinn, ox batnar frændsemin með þeim. Ok um 
várit eitt sinn, er þeir feðgar fundust, mælti 
Ófeigr: „Hvat hefir þú tíðenda spurt, Oddr?“ 
Hann svarar: „Ekki hefi ek frétt“. „Spurt 
hefi ek“, segir Ófcigr, „at þeir Styrmir ok Þór- 
„ arinn safna liði, ok ætla hingat stefnuför á 

hendr þér um þat, er fé þitt fór í dóm fyrra 
sumar“. Oddr segir: „Ekki þykkir mér ofr- 
efli at ganga í mót þeim báðum“. Ófeigr svar- 
ar: „Meira mun þér á þykkja liggja; margir 
eru í málinu vafðir með þeim“ — ok nefnii 
mennina. Oddr þagnaði. Ófeigr spurði: „Hvert 
er nú ráðit til?“ Oddr segir: „Fara til þings 
ok krefja höfðingja liðs ok gefa þeim fé til“. 
Ófeigr svarar: „Ekki sýnist mér þat ráð; mun 
þar engi til verða, at veita þér í mót þessum 
höfðingjum, ok engi hefir ok föng til; sýnist 
mér ráð til annat, at þú búir skip þitt; þat er 
þér vel hent; búst um þingit ok halt í burt; 
leita til annarra landa, enn þat máttu, at láta 
koma í hendr mér fé nökkut, ef þér þykkir 
þat eigi verr komit enn hitt er þeir taka“. 
Oddr segir: „Ek ætla at þú munt við taka 
nöskuru fé; nú ætla ek þat skára, at þú hafir“. 
Þeir skilja nú. Fara. þeir stefnuför Styrmir 
ok Þórarinn, ok verðr þar engi saga um. Fóru 

mál þau til alþingis. Oddr býr sik til utan- 
farar, enn þeir ríða norðan höfðingjarnir, ok er 
Ófeigr í þingför með Styrmi ok Þórarni. 
Þeir Hermundr hittast nú með flokka sína á 
Bláskógaheiði, ok þar koma til móts við þá 
Egill ok Gellir; fara svá suðr um heiðina. Þeir 
ríða austan ór Fjörðum, ok hittast þeir Skegg- 
broddi ok Járnskeggi ok Þorgeirr Halldóruson 
við Reyðarmúla. Hittast nú allir flokkarnir á 
völlum fyrir ofan búðir, ok ríða þeir allir sam- 
an á þingit, ok er hér nú mjök tíðrætt um mál 
þessi. Hyggja nú allir, at Oddr mun vera fyr- 
ir lagðr, er allir höfðingjar þeysast á hendr 
honum, ok hörmuðu þat margir, er Oddr var 
svá fyrir lagðr. Einn dag um þingit, er áleið, 
gengr Ófeigr frá búð ok kemr til Mýramanna 
búðar, ok var hann Egill úti í virkinu oktalar 
við mann einn. Ófeigr beið þess. Ok er hann 
vill snúa inn Egill í búðina, tekr Ófeigr í 
skikkju hans ok mælti: „Heill þú, Egill“. Hann 
tók kveðju hans. „Ek vil at þúsettist niðr ok 
“ ræðumst við“. Egill segir: „Ekki þurfum við 
at ræðast við, þú munt tala vilja málit Odds 
sonar þíns; enn þú þarft ekki við mik um þat 
at ræða; miklu er þat fargat meir áðr, ok eru 
þar aðrir meiri fyrir því enn ek, þeir Hermundr 
ok Styrmir“. Ófeigr segir: „Mart sé ek mér 
annat til skemtanar ok tals enn ræða um mál- 
it Odds; þykki mér gott at tala við þik“. Eg- 

ill segir: „Eigi skal synja þér tals“ — oksett- 
ist niðr. Ófeigr mælti: „Ertu búmaðr, Egill?“ 
„Svá er“, segir hann. „Býr þú á Borg í Borg- 
arfirði?“ segir Ófeigr. „Þar bý ek“, segir Egill. 
Ófeigr mælti: „Vel er þér farit, at frásögn“, 
segir Ófeigr, „at þú sért mikilmenni ok garpr 
ok góðr af fénu, enn mæla þat sumir menn, at 
vit séum nökkut skaplíkir, hvárrtveggi maðr 
ekki fémikill, enn þykkir gott at veita vinum 
sínum“. Egill mælti: „Vel þætti mér, at ek 
væra þér líkr, enn þar sem þú ræðir, at eksé 
ekki fémikill, þar hyggjum vér nú brátt til 
annars, eða hve fémikill maðr er Oddr? þú 
munt gerla vita“. Ófeigr segir: „Sagðir þú at 
vit þyrftum ekki þar um at ræða, enn kunn- 
igt er mér um fé hans, ok eigi mun þar meira 
frá sagt enn er, eða er þér nökkur forvitni á, 
hve mikit þú munt hljóta af fénu?“ Egill segir: 
„Þar er mér allmikil forvitni á, ok ertu góðr karl“. 
„Þat ætla ek“, segir Ófeigr,.„„at þú munt hljóta 
enn sextánda hlut ór Mels landi“. Egill mælti: 
„Ekki þykki mér hann þá svá auðigr sem þú 
sagðir“. Ófeigr segir: „Ekki er þat, aldregi 
skortir hann auð; þetta muntu af hljóta fénu; 
hafið þér eigi svá mælt, at þér skyldið hafa 
helming fjárins, er þér bjugguð málit til, enn 
“ fjórðungsmenn hálft, er sektarfé eigu taka at 
lögum. Þá telst mér sem þú munir eiga enn 
sextánda hlut í Melslandi, ef þér eruð átta. 

Eða var þér þess ván, at Oddr muni sitja fyr- 
ir gemsi yðru, er þér farið af þingi? Hann mun 
nú vera í hafi með alt sitt, nema landit er eft- 
ir, ok væntir mik, at knörrinn skríði eigi at 
síðr undir honum, þótt þér hafið með meirum 
fádæmum at farit, enn dæmi sýnist til. Gat 
hann þess. ef hann kæmi á Borgarfjörð, at eigi 
væri all-löng sævargata til Borgar, ok haun 
mundi hitta bæ þinn; svá ok, efhann kæmi á 
Breiðafjörð, at hann mundi finna bæinn Gellis 
at Helgafelli, ok ef hann kemr norðr, at hon- 
um kom í hug, at eigi væri langt til Þverár, 
ef hann kæmi í Eyjafjörð, ok ef hann kæmi í 
Vápnafjörð, kvaðst hann hitta mundu bæinn at 
Hofi. Væntir mik, at hann mun vel kominn í 
öðrum löndum, þótt þér hafið sýnt yðr í ójafn- 
aði; mun yðr fara at hæfilega; þér munuð hafa 
fé ekki, enn líklegt, at þér munuð hljóta af 
óvirðing“. Egill segir: „Þetta mun vera satt, 
at Oddr mun hafa ráð fyrir sér, enn sá er cinn 
maðrinn í málinu, er ek ann ens versta hlut- 
arins af, þar sem er Hermundr af Gilsbakka; 
illa hefir lengi með okkr verit“. Ok er þeir 
talast við, þá lætr hann Ófeigr síga niðr und- 
an kápunni fésjóð, ok rennir hann augum til 
Egill, ok finnr hann þat Ófeigr, ok kippir hann 
undir skikkjuna. ok mælti hann þá Ófeigr: „Hví 
er sem þú verðir utan veggjar við hjalit“. Hann 
segir: „Ekki er þat“. „Nei“, segir hann Ófeigr, 

„þat er og nú eigi vélar; þú sér hvers þér missið 
í fénu“ — vindr upp sjóðnum, ok hellir silfr- 
inu í kné honum, ok hefir í höndina ok tjár 
fyrir honum — „ok hér eru nú tvau hundruð 
silfrs, er ek vil at þú hafir til þess at (þú) 
gangir eigi í mót málinu, því at þér einum ann 
ek góðs hlutar af þeim sem hér eigu hlut í. 
Enn ek veit, at þú ert svá vitr maðr, at þú 
munt sjá kunna, at þér er betra at þiggja 
sæmdar hlut, enn hafa alls ekki af sem aðrir 
munu“. Egill segir: „Þat ætla ek, at þú sért 
enn versti karl; ætlar þú at ek muna ganga á 
eiða mína við fégjafir þínar“. Ófeigr segir: 
„Eigi beiði ek þess, at þú haldir eigi eiða 
þína; hafið þér eigi svá mælt, at annathvárt 
skuluð þér fyrir hafa sektir eða sjálfdæmi. Nú 
mætti svá vera, at svá kæmi málinu Odds, at 
oss frændum væri þess af unt. at bandamenn 
tæki sjálfdæmi, ok ef sjálfdæmit verðr yðr selt, 
enda bæri svá til, at þú verðir um at gera, þá 
hefir þú þess eigi svarit, hve mikit þú skyldir 
gera, eða hve lítit. Nú mættir þú svá stilla, 
at þat væri sómi, er þú gerðir, ok heldr þú þá 
svardaga þína, enda hefir þú af mér þökkina“. 
Egill segir: „Allslægr karl ertu; sé ek at svá 
má vera sem þú segir, enn eigi ber ek þrek 
til einn at ganga í mót þessum öllum“. Ófeigr 
segir: „Hversu mun þá, ef ek fæ annan til at 
koma í málit með þér; viltu þá til ráða?“ Eg- 

ill segir: „Nær mun þá fara“. Ófeigr segir: 
„Láttu svá sem ek eiga allra kost, enn öllum 
unna ek ills hlutar af nema þér“. Egill segir: 
„Tveir eru til; annarr Hermundr, hann er mér 
næst, enn þó mun ek hann eigi til kjósa, enn 
annarr er Gellir Þorkelsson; hann mun ek til 
kjósa“. Ófeigr segir: „Þá er vel; nú mun ek 
hitta hann, enn ek mun segja þér hver skiln- 
aðrinn verðr, enn féit sé hér eftir“. „Láttu 
svá vera“, segir Egill. Skilja þeir at því. Ó- 
feigr gengr til búðar Gellis ok heimti hann út. 
Hann var maðr litillátr. Gengr hann út ok 
heilsar Ófeizr honum ok kveðst vilja tala við 
hann. Gellir segir: „Vita þykkjumst ck, at þú 
munt ræða vilja um málit Odds“. „Já, kvað 
hann Ófeigr, „mart þykki mér nú skemtilegra 
at ræða enn um málit Odds; var þat teygilegra 
enn nú gerist. Er þat gaman mitt helzt, at 
tala við vitra meon; er mér þat sagt, at þú 
sért vitr maðr“, segir hann. Gellir segir: „Ek 
vil eigi synja þér viðtals, Ófeigr“. Setjast þeir 
þá niðr. Ófeigr mælti: „Hvat er þeira manna 
vestr þar, cr þér þykki vænstir til höfðingja í 
heruðum?“ Gellir segir: „Þar er gott mann- 
val. Þar tel ck fyrst sonu Snorra goða eða 
syni Þorgils Arasonar, eða þá Eyrarmenn, syni 
Steinþórs“. „Já“, sagði Ófeigr, „vel er til sagt, 
eða hvat er kvenna þeira cr þér þykkir beztr 
kostr í“. Gellir segir: „Þar leikr á hinu sama, 

at ek tek þar til dætr Snorra goða eða Þor- 
gils Arasonar, eða Steinþórs. Þær eru konur 
með virðingu mestri“. Ófeigr segir: „Áttu nökk- 
urar dætr? „Á ek“, sagði hann. „Eru þær 
giftar?“ „Nei“, segir hann. „Hví sætir þat“, 
segir Ófeigr. „Því“, kvað hann Gellir, „at 
eigi hafa þeir menn til orðit, er bæði sé vel 
ættaðir ok fémiklir ok hefði staðfestur góðar. 
Enn ek em ekki fémikill maðr þær heiman at 
gera, — ok mun ek nú eigi ávalt láta spyr- 
jast — hvat er þeira manna norðr þar, er þér 
þykkja vænstir til höfðingja?“ „Já“, kvað hann 
Ófeigr, „þar er gott mannval; þar tek ek fyrst 
til Einarr Járnskeggjason ok Hall son Styrmis 
frá Ásgeirsá. Mæla menn þat, at Oddr son 
minn væri með þeim mönnum at telja, er heldr 
váru með enum stærum mönnum, ok koma skal 
nú erendinu, er Oddr bauð ef ek hitta þik, at 
hann vill biðja Ragneiðar dóttur þinnar, ok 
eru hér nú fjogur hundruð silfrs, er hann lét 
at vera skyldi hennar heimanfylgja; hygg at, 
hverr þér býðr svá annarr, at hann geri sjálfr 
heiman konuna til handa sér, slíkr maðrinn, ok 
þat lét hann fylgja, at hann mundi þat aldri 
forverkum gera meðan þit lifðið báðir“. Gellir 
segir: „Verit mundi. þat hafa, at ek munda. 
eigi synja honum konunnar, enn þó enn at svá 
búnu, þá ætla ek at ekki verði af því, meðan 
þat mál váfir yfir, sem nú er mjök tíðrætt“. 

Ófeigr segir: „Getr þú vitleysu þessar, er 
einskis er verð“. Gellir segir: „Eigi þykki 
mér ráðit, hvárt at því verðr, enn ekki hefi 
ek þessa svá fúss verit; meir hefi ek gert at 
bæn ok vilja annarra“. Ófeigr segir: „Várk- 
unn er á við þik, er þú ert félítill, at þú ætl- 
ir þér til hægenda fjárupptökuna“. „Já“, segir 
hann Gellir, „til þess ætla menn“. Ófeigr seg- 
ir: „Forvitni mun þér á, hve mikit þú munt 
af hljóta fénu“. „Mikil forvitni er mér á“, 
segir Gellir, „ok seg mér“. Ófeigr segir: „Þér 
átta munuð hljóta hálft Mels land, ok mun eigi 
til meiri gæða koma, enn meiri ván, at Oddr 
sé í hafi, ok mun hann vel kominn í öðrum 
löndum, þótt þér farið með ósóma yðrum“. 
Gellir segir: „Þá eru brögð í, ok kann vera 
at satt sé, ok er þat eigi illa í sumu lagi“, 
segir hann. Ófeigr mælti: „Gat hann þess, at 
eigi væri örvænt, at hann hitti bæ þinn, ef 
hann kæmi á Breiðafjörð, ok væri eigi tilgengi- 
legt, er þú kæmir heim“. Gellir segir: „Ekki 
uggi ek þat“, segir hann. Ófeigr segir: „Nú 
máttu sjá, hversu þessu máli er komit, at þetta 
horfir eigi til virðingar né fjár, enn í öðru lagi 
þetta, sem ek hefi rætt málit Odds; vilda ek þú 
tækir við fénu ok litir á málit ok sæir, hversu 
ólíkr hlutrinn er þinn eða þeira annarra, er Í 
eru málinu; er ok at segja þér, at aldri verðr 
þér féfátt, meðan þit lifið báðir, enn eiga enn 

virðulegsta máginn, enn leggja ekki til sjálfr“, 
segir hann. Gellir segir: „Sannlegt er þat er 
þú segir, ok sé ek, at eigi mun fjarri því 
ganga sem þú mælir, enn aldri hefi ek at því 
kendr verit, at vera svikari. Hefi ek svarit 
eiða bandamönnum, at hér skal ekki fyrir koma 
nema sektir eða sjálfdæmi“, kvað hann. Ófeigr 
segir: „Eigi beiði ek þess, at þú haldir eigi 
eiða þína, enn verða má svá, at undir þik komi 
málit, ok hefðim vér frændr þat at ráði, at taka 
þann kostinn, at selja yðr sjálfdæmi, ok vera 
má svá, at eigi sé þér svá bölfengnir, at láta 
oss eigi því ná, at gjalda féin upp, ok verði 
maðrinn eigi sekr. Enn ef svá verðr, ok komi 
undir þik málit, þá máttu eigi gera ósóma, ok 
heldr þú þá eiðana, enn sýnir drengskap, ok 
hefir þá þetta féit ok gerir sóma til dóttur 
þinnar“. Gellir segir: „Vitr maðr ertu, enn 
eigi hefi ek föng á at ganga einn í mót þeim 
öllum, er í eru málinu, þótt mér væri hugr á“. 
Ófeigr segir: „Hversu mundi, ef ek kæma öðr- 
um manni í málit?“ „Þá mun nærliggja“, seg- 
ir Gellir. „Hvern kýs þú til?“ segir Ófeigr, 
„láttu sem ek eiga allra völ“. „Egil munda ek 
helzt til kjósa“. Ófeigr segir: „Þat er mikit, 
er þú kýs þann manninn til, er verstr er Í mál 
þessu, ok eigi hirðir hvat til fjárins vinnr, enn 
er hann svá vitr, at skilja mun hann, at þat 
er ráðlegra, at hafa nökkurn sóma enn engan“. 

Gellir segir: „Til mun ek ráða, ef þú kemr 
honum í málit“, kvað hann. Ófeigr segir: „Nú: 
mun ek ganga í burt ok hitta Egil, ok ef ek 
fæ af honum, þá skuluð þit talast við um mál- 
it hjá kirkju. Flokkar ykkrir standast nær; 
mun ok engum undarlegt þykkja, þótt ykkr sé: 
tíðrætt; gerið þá ráð með ykkr“. Nú skiljast 
þeir ok hittir hann Egil, ok ferr þetta mál svá. 
sem Ófeigr stefndi til. Annan dag eftir gekk 
Ófeigr yfir brú ok hittir frændr sína Skarða- 
menn, ok biðr at þeir gangi með honum til lög- 
bergs, ok svá gera þeir. Ok er menn höfðu. 
„ mælt málum sínum, þá stendr Ófeigr upp ok 
mælti: „Ekki hefi ek mart rætt um málit Odds. 
sonar MÍnS, enn nú vil ek leita eftir, ef nökkut. 
skal sættum koma fyrir“.  Hermundr segir: 
„Alls ekki skal á sættast“, segir hann. Ófeigr 
mælti: „Þá er stutt um, enn hvárt skulu frænd- 
urnir kost eiga at kjósa um, hvárt fyrir skulu 
koma sektir eða sjálfdæmi“. Hermundr segir: 
„Þess skuluð þér kost eiga, því at þat eitt. 
mun Sjálfdæmit, er eigi mun undir, hvárt er 
eða sektirnar“. Ófeigr segir: „Hvárt skulu 
frændr þá eiga kost at kjósa af yðru liði þá. 
er þeir vilja, eða skuluð þér allir gera, þótt. 
þat sé ótíðara“. Hermundr segir: „Þess skul- 
uð þér kost eiga, at kjósa til þá er þér vilið; 
eigi þykkir oss undir, hvárir eru af váru liði“. 
Ófeigr segir: „Þá er hóf á, ok mun þat várt 

ráð heldr, at kjósa at hann sé eigi sekr gerr, 
ok munu menn verða til handsala, þeir sem 
þér vilið. Enn þér handsalit niðrfall at sökum, 
enn ek mun kjósa menn af yðru liði, þá er mér 
sýnist, einn eða tvá, eða fleiri“.  Hermundr 
segir: „Láttu svá vera“. Þórarinn spaki segir: 
„Játum því einu í dag, er vér iðrumst eigi á 
morgin“. Hermundr segir: „Þessu munu vér 
játa“. „Göngum nú til handsala“, segir Ófeigr, 
ok svá var gert, ok handsöluðu þeir niðrfall at 
sökum, enn hann fésátt slíka sem þeir vildu 
gert hafa, er hann keri til, ok nú mælti Ófeigr: 
„Göngum nú upp á völlu, ok mun ek þar til 
kjósa þá er mér sýnist“. Þeir gera svá. Drifr 
upp þangat á völluna mikill mannfjöldi. Þeir 
fóru báðir saman, Gellir ok Egill, með flokka 
sína, ok kómu upp á völlu. Þá mælti Ófeigr: 
„Setist þér nú niðr, bandamenn í hring, ok 
mun ek ganga fyrir yðr ok kjósa þá til míns 
máls er mér sýnist“. Ok þeir gera svá. Hann 
gengr at Styrmi, ok lyftir aftr kápuhettinum 
á herðarnar, ok stöð á knjám ok mælti: „Öll- 
um mun þat líklegt þvkkja, at ek muna þik 
til kjósa til míns máls,er ek em þinn þingmaðr, 
ok gefit þér góðar gjafir, ok væri þat líklegt, 
at því máli mundi þykkja vel komit, er þú 
gerðir, enn engi hefir þó jafnæstr at farit ok 
öllum upphöfum valdit um þetta mál at þat 
felli þyngra enn léttara Oddi syni mínum, ok 

kýs ek þik frá. Þar sitr þú, Þórarinn, ok er 
eigi þat þar at, at þér sé vitfátt at gera um 
málit, enn alt vit þitt hefir þú til þess lagt, at 
þetta mál felli þyngra enn áðr Oddi syni mín- 
um, ok kýs ek þik frá. Þá sitr þú, Hermundr, 
höfðingi mikill“ — hann yppist við mjök ok 
ætlaði at hann mundi hann til kjósa, — „þat 
er víst nú“, segir Ófeigr, „at þik hefir ekkitil. 
haldit nema fégirni ok ranglæti ok ójafnaðr; 
engi hefir ok jafn-óðr at verit sem þú; skortir 
þik ok eigi féit, ok hefir þú dregist til fyrir á- 
girni sakir; nú kýs ek þik frá. Þar sitr þú 
Járnskeggi; þat er mér sagt, at þú létir bera 
merki fyrir þér norðr á Vöðla þingi, sem fyrir 
konungum; nú skil ek eigi, hvar koma mun 
metnaði þínum, ef þú hefir af þessu virðing, ok 
kýs ek þík frá, ok verð ek fyrir þínum hlut 
at sjá, at eigi geysist þú ór virðingunni. Þar 
sitr þú, Skeggbroddi, hvárt var satt, at Har- 
aldr konungr mælti þat, at (þú) værir bezt til 
konungs fallinn á Íslandi“. Hann segir: „Eigi 
veit ek þat, mart mælti Haraldr konungr þat 
til mín, er ek veit eigi, hverr alhugi því fylgdi“. 
Ófeigr segir: „At síðr munda ek því samþykk- 
jast, at þú værir konungr á Íslandi, at eigi 
skaltu konungr yfir þessu máli, ok kýs ek þik 
frá. Þar sitr þú Gellir, þú ert kallaðr góðr 
höfðingi ok réttlátr; þó hefir þér þetta ódrengi- 
lega orðit, enn várkunn er á við þik, þú 

ert félítill, ok þat annat, at Skeggbroddi vinr 
þinn hefir komit í málit, ok nú þótt mér sé 
lítit um allra mál, þá mun nú verða at at- 
snúa nökkurum. Nú kýs ek ekki þik til, enda ekki 
frá. Þar sitr þú Þorgeirr; skamma dvöl mun 
ek hér eiga fyrir því at þú hefir aldregi um 
þat mál gert, er nökkut er undir, af því at þú 
hefir ekki vit til“. — Nú litast hann um er 
"hann kemr fyrir Egil, ok þokar kápuhettinum 
ok mælti: „Þat ætla ek, at mér verði vargsins 
dæmi: þeir finnast eigi fyrr enn þeir hafa 
etizt, ok þeir koma at halanum. Svá er mér 
ok gengit fyrir marga göfga menn hér nú, ok 
kerit frá mínu máli, enn nú er sá einn eftir, 
er öllum er kunnigt, at eigi hirðir hvat til 
fjárins vinnr, sem Egill er; verðr nú annat- 
hvárt at ganga aftr ok kjósa þá til er áðr era 
frákosnir, eða kjósa þik til, er öllum erkunnigt, 
at eigi mun vel gefast. Nú ætla ek þó ráð, at 
kjósa þik til“. Hann spratt upp ok mælti: 
„Þat er mjök oft, at þangat vill virðingin, þótt 
aðrir unni oss eigi. Göngum Gellir, ok hygg- 
jum at málinu“. Þeir gera svá. Egill mælti: 
„Hvat skulum vit gera? Enn þat ræð ek, at 
vit gerum lítit, því at ekki mun tjá, ef vit 
gerum allmikit“. „Þó mun fjándskapr á liggja, 
segir hann Grellir, eða hve mikit skal gera?“ 
Egill segir: „Gerum þrettán aura“, kvað hann. 
Gellir segir: „Eigi em ek fúss at segja upp 

sættina“. Egill segir: „Hvárt viltu segja upp 
gerðina eða sitja fyrir svörum?“ „Nei“, kvað 
hann Gellir, „heldr vil ek segja upp sættina, 
enn þú sit fyrir svörunum“. Ganga (þeir) at 
fram þar er þeir sátu. Hermundr stóð upp ok 
mælti: „Hlýðum til ósómans“. Þá mælti Gell- 
ir: „Þat er gerð okkur Egils, á hendr Oddi, 
at vit gerum þrettán aura“. Hermundr segir: 


„Hvárt skildist mér rétt, at þú gerðir þrettán 


aura“. „Nei“, segir Egill, „eigi var þat núat 
þú sætir á hlustinni er þú stóðt upp, þrettán 
aura þeirra er engum Óvesalla manna væri 
viðtækir eða í gjöld mælt, bangabrot og harka- 
gripir“. Þá segir Hermundr: „Sviknir erum 
vér nú“. Egill segir: „Telst þú svikinn“. „Já“, 
segir hann, „svikinn teljumst ek, ok hefir þú 
svikit mik, svikarinn“. Egill segir: „Þat geri 
ek svá at mér þykki bezt, at svíkja þann er 
engum trúir; þú trúir engum manni; eigi trú- 
ir þú vinum þínum né frændum, börnum né 
konum, ok eigi trúir þú sjálfum þér. Því trú- 
ir þú eigi þér, at þú fórt í þoku svá mikilli 
at fela fé, at eigi veiztu heldr enn aðrir hvar 
þat er nú komit. Enn þótt þér ljái nú ann- 
"arshugar, ok vilir þú nú féit hafa, þá muntu 
nú eigi finna“. Hermundr svarar: „Þetta er 
lygi þín sem mörg önnur; þú lýgr ávalt. Fyrra 
vetr bauð ek þér ór hrakbúinu ok yðr sjau 
saman; váruð þér þá á Gilsbakka, ok er þú 
8 

komt heim, þá sagðir þú þat, at þar væri farn- 
ir þrír tigir klaka hesta ok etnir allir“. Egill 
segir: „Enginn mun meira segja frá vanhöld- 
um þínum enn verit hefir, enn eitt ætla ek, 
at annathvárt hafi etnir verit fáir eða engir. 
Hermundr segir: „Eigi skulum vit báðir á 
þingi annat sumar“. Egill segir: „Nú mun ek 
þat mæla, er ek ætlaða, at frestast mundi at 
þú lykir heill munni í sundr; þat var snemma 
spáð, at ek munda verða allra manna elztr; 
mun þat við bera, ef vit erum eigi báðir á 
þingi, at þú munt fara allr í tröllendr. Þá 
mælti Styrmir: „Þat er sem ván er, at oss 
gefist illa at taka hinn versta manninn til sam- 
lags með oss; hann er allra manna verstr hér 
á landi, ok er þat öllum kunnigt“. Egill seg- 
ir: „Þess betr er þú kallar mik verra mann, 
því at þat vitu menn, at þú hefir tekit mik til 
jafnaðarmanns þér. Nú munu vera nökkur 
stór klæki at þér, þau er aðrir munu eigi vita, 
er þér þótti þess af vert sjálfum, at taka enn 
versta manninn þér til jafnaðar, enn þat er 
ekki enn svá líkt í sumu lagi. Þú ert mat- 
gæðingr mikill ok áttu kana þann er matsæll 
heitir; aldregi koma svá margir göfgir menn 
til þín, at þat viti, hvat í honum býr, nema 
þú einn, enda er þat kunnigt öðrum mönnum, 
at þú rennr þegar er svartleggjan kemr á 
loft, enn ek þori at veita vinum mínum lið, 

enn eigi er þat all-ólíkt, at hvárrtveggi okkarr 
gerir vistina illa. Þá vill Þórarinn upp standa, 
maðrinn feitr mjök ok þungr á sér, ok studdi 
höndum á kné sér. Þá mælti Egill: „Seztu 
niðr, Þórarinn, því mun ek þér svara, at allr 
þingheimr mun hlæja at þér“. Hann settist 
niðr. Þá mælti Egill: „Nú gerðir þú vitrlega, 
sem þú ert vanr; mér þykkir ekki til koma 
at sveinar hlæi at þér, þótt þú sitir mjótt við 
eld eða gnúir ölnboga þína“. Þá segir Þor- 
geirr: „Heimsklega er gert at gera þrettán 
aura“. Þá segir Egill: „Enn ek Hiugða at þér 
mundi þykkja vel gert. Mantu þat eigi þú 
vart lostinn austr á Árness leið; laust þik hesta- 
sveinn nökkurr ok kómu npp þrettán kúlur í höfði 
þér, ok þáttu lambá fyrir kúlu hverja“. Þá 
mælti Skeggbroddi: „Járnskeggi“, sagði hann, 
„göngum frá ok skiftum ekki orðum við hann“. 
Ok gengu þeir braut, ok því næst allir þeir, 
enn fé þat lá eftir, ok vill engi hafa, ok ger- 
ist fjándskapr í milli þeirra, ok lýkr þar þing- 
inu. 

9. Ófeigr ríðr norðr ok kemr hann á fund 
Odds sonar síns. Var hann þá albúinn. Hann 
spyrr, hversu málit hefði farit. „Ek selda þeim 
sjálfdæmi“, segir Ófeigr. Oddr segir: „Lúk þú 
manna armastr máli“, segir hann. Ófeigr 
segir: „Eigi skaltu svá skjótt dæma frændi“ — 
segir honum nú alt málit. „Eigi mátti mér í 

hug koma, at svá skyldi fylgja mega þessu 
máli, ok þykkjumst ek þér eiga bezt at launa“, 
segir hann. Ófeigr segir: „Brúðlaup ykkart 
skal vera at sex vikum hér á Mel“. Oddr 
segir: „Þetta er svá ráðit, at ek vilda helzt 
mér kjósa, enn þó mun ek halda fram ferðinni 
ok vita, hve farsæll ek vera eða hvárt ek kem 
aftr at ákveðinni stundu“. Ófeigr segir: „Ekki 
kann ek þess at letja; mikit áttu undir far- 
gæfunni“. Hann tekr nú byr og siglir norðr 
á Þorgeirsfjörð. Þá tók af byrinn ok lágu þar 
nökkurar nætr. Þar var fyrir kaupskip. Nú 
leiðist Oddi þar, ok biðr róa til lands báti 
ok gengu upp á hátt fjall, ok sér Oddr, at 
annat er veðrið úti fyrir, ok logn var á firð- 
inum. Oddr biðr þá flytja út skipit. Þeir 
mæltu, kaupmennirnir, at þeim mundi drjúgt 
verða at róa yfir hafit. Oddr segir: „Svá hæði- 
legt sem yðr þykkir at vér róum, þá munda 
ek þat ætla, at hér mundu þér vár bíða“. Þeir 
taka byr ok sigla til Orkneyja, ok lögðu eigi 
fyrr segl; váru þar nökkurar vikur; fóru aftr 
síðan með góðum byr ok lágu þar kaupmenn- 
irnir er þeir kómu aftr; sigla norðr ok létta 
eigi fyrr enn þeir koma í Miðfjörð, ok ferr Oddr 
heim til bús síns ok býst við veizlu ágætlegri; 
skortir eigi efnin til.  Kemr Gellir þar með 
dóttur sína, ok þar kom Egill ok fjöldi manna; 
fór veizlan sem vinir mundu kjósa. Egill var 

ekki kátr. Oddr leysir menn þaðan með góð- 
um gjöfum. Þá mælti Ófeigr: „Þat vilda ek, 
at þú leystir Egil virðulega á burt; honum eig- 
um vér gott at launa“, segir hann. Oddr seg- 
ir: „Mér lízt sem þú hafir hann áðr af leyst“. 
Ófeigr segir: „Ekki er svá: ger góðan sóma 
til hans“. Annan dag eftir mælti Oddr tilEg- 
ils: „Ek lét reka upp eftir Hrútafirði fjóra tign 
geldinga ok yxn tvau; mun þat nú heima fyr- 
ir þér, ok skal eigi forverkum gera við þik 
meðan vit erum uppi. Egill þakkaði honum 
ok hóf honum upp augu. Gellir olli mjök 
gjöfum við Egil. Skiljast þeir þar. | 
10. Liðr af vetrinn, ok er vára tekr ferr Her- 
mundr til Hvamms leiðar, ok er hann ætlaði 
utan, þá segir hann at þeir munu snúa ofan 
til Borgar ok brenna Egil inni. Ok er þeir 
koma utan í Valfell, þykkir þeim sem strengr 
gjalli upp í skörðin, ok því næst kennir 
- Hermundr, at stingi kemr undir höndina ok 
æðiverkr; verðr nú heim at snúa, ok ferr frá 
honum liðit, ferr verkrinn um síðuna ok því 
meira er um sóttina sem meir líðr upp í her- 
aðit ferðinni. Oker þeir koma á Höggvandastaði, 
var þar alt þakt af hröfnum, ok er hann 
kemr heim var hann hafðr í rekkju ok varfar- 
it eftir Þórði presti í Reykjaholt Sölvasyni, ok 
er hann kom at honum mátti hanu ekki mæla. 
Ok er hann kom til hests síns prestrinn, var 

sent eftir honum, ok kom hann öðru sinni ok 
mátti hann ekki mæla við hann. Þá fór prest- 
rinn ofan til gils, ok var þá hleypt eftir hon- 
um et þriðja sinn, ok lýtr hann at honum Her- 
mundi, ok heyrir hann at lét í vörrunum: „Fim 
í gili, fim í gili“. Síðan andast hann. 

11. Þat er sagt at Már hét. maðr;hann 
fekk Svölu ok áttu þau búit. Ölver hét bróð- 
ir hans, ok var afglapi. Ok einn morgin, er 
þau Már ok Svala lágu í rekkju sinni, kom 
þar inn maðr mikill ok kvað vísu: 


Brák ór slíðrum 
skalm nýbrýndri 
þeiri létk Mávi 
á maga hvátat. 
Unnak eigi 

arfa Hildis 
fagrvaxinnar 
faðmlags Svölu; 


ok lagði hann í gegnum. Ok er hann vill út, 
þá hleypr hann upp Ölver ok leggr í gegnum 
hann knífi miklum. Þat er einn morgin, at 
menn kómu út á bæ þeim er reift hafði verit 
málit á hendr Óspaki. Þar váru færð naut 
tólf til bana. Stóðhross váru ok drepin sjau 
fyrir Oddi Ófeigssyni. Nú finst Óspakr dauðr 
hjá helli einum í Línakradal, ok mundlaug hjá, 
ok var blóðlifr í farit; grandaði honum ok 
bjargleysi. Oddr var mikill maðr fyrir sér ok 


BANDAMANNA SAGA. 41 


átti 30n, er Ófeigr hét, ok þaðan átti skamt at 
telja Snorri Kálfsson ok þeir Miðfirðingar. Ok 
lýkr hér sögunni. 


Viðauki. 
I 

(Útgáfa H. Friðrikssonar bls. 22—93; sbr. bls. 23—24 
í þessari útgáfu. 

Þat var einn dag, er Ófeigr karl gekk frá 
búð sinni, ok var áhyggjumikit; sér enga lið- 
veizlumenn sína, en þótti við þungt at etja; 
sér varla sitt færi einum við slíka höfðingja, 
en í máli váru engar verndir; ferr hækilbjúgr; 
hvarflar í milli búðanna, ok reikar á fótum; 
ferr þannig lengi; kemr um síðir til búðar Eg- 
ils Skúlasonar. Þar váru þá menn komnir til 
tals við Egil. Ófeigr veik hjá búðarðyrunum, 
ok beið þar til þess, er mennirnir gengu Í brott. 
Egill fylgdi þeim út; en er hann ætlar innat 
ganga, þá snýr Ófeigr fyrir hann, ok kvaddi 
- Egil. Hann leit við honum, ok spurði, hverr 
hann væri. „Ófeigr heiti ek“, sagði hann. Eg- 
ill mælti: „Ertu faðir Odds?“ Hann kvað svá 
vera. „Þá muntu vilja tala um mál hans; enn 
þat þarf ekki við mik at tala; miklu er því 
meirr fyrir komit, en ek mega þar neitt til 
leggja; eru ok aðrir meirr fyrir því máli enn 

ek: Styrmirok Þórarinn; láta þeir mest til sín 

taka, þó at vér fylgjum þeim at“. Ófeigr svar- 

ar, ok varð staka á munni: 
Fyrr var sæmra 
til sonar hugsa. 
Gekk ek aldregi 
Odds at sinni; 
sá hann lítið 
til laga, gassi, 
þótt fjár hafi 
fullar gnóttir. 

Ok enn kvað hann: 

| Þat er nú gömlum 
gleði heimdraga, 
at spjalla helzt 
við spaka drengi. 
Muntu eigi mér * 
máls of synja, 
því at virðar þik 
vitran kalla. 

„Mun ek fá mér annat til skemtanar, enn 
tala um mál Odds; hefir þat verit rífligra en 
nú; muntu eigi vilja synja mér máls. Er þat 
nú helzt gaman karls, at tala við þess háttar 
menn, ok dvelja svá af stundir“. Egill svarar: 
„Eigi skal varna þér máls“. 


11. 


(Útgáfa H. Friðrikssonar bls. 24—25; sbr. bls. 25—25 
í þessari útgáfu. 


„Þat er satt“, kvað Egill, „ok ertu góðrkarl 

ok vitr, ok muntu vita görla um fé Odds“. 
Hann svarar: „Þess vænti ek, at þat sé eigi 
öðrum kunnigra, en mér, ok kann ek þat at 
segja þér, at engi segir svá mikit frá, at eigi 
sé þó meira; en þó hefi ek hugsat um áðr 
fyrir mér, hvat þú munt af hljóta“, ok varð 
honum vísa á munni: 

Satt er at sækir átta 

seimg ágirni heima 

— orð görast auðar njörðum 

ómæt — ok ranglæti. 

Ynna ek yðr fyrir mönnum 

iðja hlátr at láta, 

þundum þykkra randa 

þeys, ok sæmdarleysis. 

„Hratt mundi þat ólíkligt“, segir Egill, „ok 

ertu skáld gott“. 


Ill. 
(Útgáfa H. Friðrikssonar bls.34—35; sbr. bls. 84—85 
í þessari útgáfn). 
/ „Þar sitr þú, Þorgeirr Halldóruson“, segir 
Ófeigr, „ok er þat sýnt, at þat mál hefir aldregi 
komit undir þik, er málskifti liggja við; því at 
þú kant eigi mál at meta, ok hefir eigi vit til, 
heldr en uxi eða asni, ok kýs ek þik frá“. Þá 
litast Ófeigr um, ok varð staka á munni: 
Illt er ýtum 
elli at bíða ; | 
tekr hún seggjum frá 
sýn ok vizku. 

Átta ek næsta völ 

nýtra drengja; 

nú er úlfshali 

einn á króki; 
„ok hefir mér farit, sem varginum; þeir etast 
þar til, er at halanum kemr, ok finna eigi fyrr“. 


IV. 
Útgáfa H. Friðrikssonar bla. 38—39; sbr. bls. 89 í þess- 
" ari útgáfn). 

Þorgeirr þagnaði; en þeir, Skeggbroddi ok 
Járnskeggi, vildu engum orðum skifta við Eg- 
il, Þá mælti Ófeigr: „Nú vil ek kvéða yðr 
vísu eina, ok hafa þá fleiri at minnum þing 
þetta ok málalok þessi, er hér eru orðin: 

Flestr mun — áms ok austrá 
ek vátta þat sáttar — 
málma runnr um minna 

— mik gælir þat — hælast. 
Gat ek höfðingjum hringa 
hattar land, en sandi 


æst Í augun kastað, 
úríkr vafit flíkum. 


Egill svarar: „Vel máttu hælast um þat, at 
engi einn maðr mun meirr hafa siglt á veðr 
jafnmörgum höfðingjum“. 


V. 


(Útgáfa H. Friðrikssonar bla. 41—43; sbr.bla. 39—41 í 
þessari útgáfu). 


Þetta haust hit sama safnar Hermundr liði, 

a 


ok ferr út til Hvammsleiðar, ok ætlar til Borg- 
ar, at brenna Egil inni. Ok er þeir koma út 
með Valfelli, þá heyra þeir, sem strengr gjalli. 
upp í fellit, ok því næst kennir Hermundr sér 
sóttar ok stinga undir höndina, ok verða þeir 
at víkja aftr ferðinni, ok elnar honum sóttin. 
Ok er þeir koma fyrir Þorgautsstaði, þá verðr 
at hefja hann af baki; er þá farit eftir presti 
í Síðumúla. Ok er hann kemr, þá mátti Her- 
mundr ekki mæla, ok var prestr þar hjá hon- 
nm. Ok einn tíma, er prestr lýtr at honum, 
þá lætr í vörrunum: „Tvau hundruð í gili, 
tvau hundruð í gili“, ok síðan andast hann, ok 
lauk svá hans æfi, sem hér er nú sagt. Oddr 
sitr nú í búi sínu með mikilli rausn, ok unir 
vel konu sinni. Alla þessa stund spyrst ekki 
til Óspaks: Sá maðr fekk Svölu, er Már hét, 
ok var Hildisson, ok réðst til bús á Svölustaði. 
Bjálfi hét bróðir hans, hálfafglapi, ok rammr 
at afli. Bergþórr hét maðr, er bjó í Böðvars- 
hólum. Hann hafði reift málit, þá er Óspakr 
var sekr gerr. Svá bar til eitt kveld í Böð- 
varshólum, þá er menn sátu við elda, at þar 
kom maðr ok drap á dyrr, ok bað bónda út 
ganga. Bóndi verðr þess varr, at Óspakr er 
þar kominn, ok sagðist eigi mundu út ganga. 
Óspakr eggjar hann mjök út at ganga, en hann 
ferr eigi því heldr út, ok bannar öllum mönn- 
út at ganga, ok skilr svá með þeim. En um 

morgininn, er konur koma í fjós, þá eru þar 
særðar níu kýr til bana. Þetta fréttist víða. 
Ok enn er fram líða stundir, berr svá til, at. 
maðr gengr inn á Svölustöðum, ok í hús þat, 
er Már hvílir í Þat var snemma um morgun. 
Sá maðr gengr at sænginni, ok leggr Má með. 
saxi, svá at þegar gekk á hol. Þetta var Ó-. 
spakr. Hann kvað vísu: 

Brá ek ór slíðrum 

skálm nýbrýndri; 

þeirri lét ek Mávi 

á maga hvatað. 

Unna ek eigi 

arfa Hildis 

fagrvaxinnar 

faðmlags Svölu. 
Ok í því, er hann snýr tildyranna, hleypr hann 
upp, Bjálfi, ok rekr á honum tálgukníf. Óspakr 
gengr til þess bæjar, er heitir á Hörgshól, ok 
lýsir þar víginu; ferr síðan á brott, ok spyrst 
nú ekki til hans um hríð. Vig Más fréttist 
víða, ok mæltist illa fyrir. Þat bar til nýlundu, 
at stóðhross hin beztu, er Oddr átti, fim sam- 
an, fundust dauð öll, ok ætluðu menn Óspaki 
þat verk. Nú er þat langa hríð, at ekki spyrst 
til Óspaks. Ok um haustið, at menn gengu at. 
geldingum, fundu þeir helli í hömrum nökkur- 
um, ok þar í mann dauðan, ok stóð hjá hon- 
um mundlaug full af blóði, ok var þat svá svart. 
sem tjara. Þar var Óspakr, ok hugðu menn, 

tinni 


at sárit mundi hafa grandat honum, þat er 
Bjálfi veitti honum, enda farit síðan af bjarg- 
leysi. Ok lauk svá hans æfi. Ekki er þess 
getið, at eftirmál yrði um víg Más, né 
um víg Óspaks. Oddr býr á Mel til elli, 
ok þótti hinn mesti ágætismaðr. Eru Mið- 
firðingar frá honum komnir, Snorri Kálfsson, ok 
mart annat stórmenni. Jafnan síðan hélzt vin- 
átta þeirra feðga með góðri frændsemi. Ok 
lýkr þar þessari sögu. 


| 
| 


Vísnaskýringar. 





Vísa Óspaks Glúmssonar „Brák ór slíðrum“ þarf engar 
skýringar við. 

Í stað orðsins hvatað í útg. Halld. Friðrikssonar hefi 
eg sett hvátat, sem eflaust er rétt, því í Konungsbók 
stendr „huotad“, sem bersýnilega er í staðinn fyrir 
„hvátat“. Að öðru leyti hefi eg lagfært vísuna svo rétt 
kveðandi haldist. 

Hinar vísurnar eftir Ófeig Skíðason, sem að eins eru 
Í lengri sögunni, þurfa heldr engar skýringar við. Í 
vísunni „Satt er at sækir átta“ á heima í 8 vo. eflanst 
að vera beima; 1—2 vo. í vísunni á 89. bls. í þessari út- 
gáfu eru líklega eitthvað aflöguð. 

Vísurnar virðast vera ortar síðar enn hin eldri saga; 
þær eru að vísu allvel ortar, enn varla nógu fornlegar, 
nema vísa Óspaks, enn hún ein er í skemmri sögunni. 

Dr. Guðbrandr Vigfússon heldr að mál þau sem 
Bandamanna saga skýrir frá hafi ekki farið fram á al- 
þingi, heldr í héraði, og er það trúlegra. 

Árness leið 87. 
Ásgeirsá, bær í Húnav.s. 1. 
Ásmundr hærulangr 4. 
Austfirðir 28. | 
Bergþórr í Böðvarshólum 46. 
Bitra, sveit í Strandasýslu 4. 
Bjálti bróðir Más 46—48. 
Bláskógaheiðr 28. 
Borðeyrr við Hrútafjörð 8. 
Borgarfjörðr sunnanlands 
24, 29. | 
Borg, bær á Mýrum,nú prest- 
„.setr 21, 24, 89, 46. 
Breiðafjörðr 25. 
Böðvarshólar, bær í Vestr- 
„ hópi 486. 
Egill skalla-Grímsgon 8. 
Egill Skúlason at. Borg 21, 
23—21, 80—89, 34—89, 
42. 
Einarr Eyjólfsson Dveræ- 
ingr 21. 
Einarr Járnskeggjason frá 
Þverá 28. 
Eyjafjörðr 3, 25. 
Eyrarmenn, synir Steinþórs 
27. 


Gellir Þorkelsson at Helga- 
felli 21, 23, 25, 97---88, 

88, 89. 

Gilsbakki, bær í Hvítár- 
siðu, nú prestsetr 35. 

Glúmr á Skriðinsenmi 4. 

Grettir Ásmundarson 4. 

Gunnlaug Ófeigsdóttir -ór 
Skörðum 1. 

Halir Styrmisson frá Ás- 
geirsá 28. 

Haraldr konungr Sigurðar. 
son 88. “ 

Helgafell, bær á Snæfella= 
nesi 21, 25. 


, Hermundr Illugason á Gila- 


bakka 21, 23, 25, 97, 81, 
32, 84, 89, 40, 45, 46. * 


Hildir, faðir Más 46, 47. 


Hof, bær í Vopnafirði, nú 
prestssetr, 25. 

Hrútafjörðr 3, 4, 9, 89. 

Hvamms leið 89, 46. 

Hvítá í Borgarfirði 8. 

Höggvandastaðir, eyðibýli í 
Mýrasýslu 89. 

Hörgshóll, bær í Vestrhópi 
í Hva. 47. 
Húskuldr (dala-) Kollsson 8. 
Ísland 88. 
dJárnskeggi frá Þverá Ein- 
„arsson. 21, 28, 88, 87, 48. 
Kveldulfr, faðir Skalla- 
- gríms 8. 
Kollafjörðr, sveit í Stranda- 
sýslu 4. 
Langidalr 
sýslu 12. 
Laugardalr í Árnessýslu 
gl. 
Línakradalr í Húnav.s. 40. 
Már (Hildisson) á Svölu- 
stöðum 40, 46—48. 
Melr, bær í Miðfirði, síðar 
prestsetr =— Mélstaðr 4, 
5, 9, 11, 24, 29, 38, 48. 
Miðfirðingar 40, 48. 
Miðfjörðr 1, 3, 4, 38. 
Mýramannabúð 28. 
Norðlendingar 18. 
Oddr Ófeigsson 1—2, 9, 
82, 87—44, 41—48.. 
Ófeigr Oddsson 41. 
Ófeigr í Skörðum 1. 
Ófeigr Skíðason á Reykjum 


í Húnavatns- 


1, 2, 17—19, 22—85, 87 


—-40, 49—45. 
Orkneyjar 88. | 
Óapakr Glúmasón, systursonr 
Grettis, 4, 5—20, 40, 46 
—48 





Óspakr Höskuldsson, kallaðr 
faðir Þórarins Langdæla- 
goða 8. 

Ragneiðr Gellisdóttir 28..' 

Reyðarmúli í Árness. 28. 

Reykir, bær í Miðfirði 1. 

Síðumúli, bær í Hvítársíðu, 
'prestssetr að fornu, 48. 

skalla-Grímr  Kveldulfsson 
8. 

Skíði faðir Ófeigs 1. 

Skeggbroddi á Hofi í Vápna- 
firði 21, 23, 38—84, 48, 

Skriðinsenni, bær í Stranda- 
sýslu 4. 

Skörð, bær í Þingeyjars. 1. 

Snorri goði Dorgrímsgon 

"7. 

Snorri Kálfsson 41, 48. 

Steinþórr á Eyri 27. 

Strandir (= Hornstrandir) 
8, 4. 

Styrmir goði Dorgeirsson 
at Ásgeirsá 1, 15, 16, 20, 
21—28, 82, 86, 48. 

Svala á Svölustöðum 8, 40, 
46. 

Svölustaðir, eyðibýli í Víði- 
dal í Húnavatnssýsla 8, 
9, 11, 46, 47. 

Valfell, fjall í Mýrasýslu 
89, 46. 

Váli, faðir Þorgerðar á 
Reykjum 1. 

Váli, frændi Odds 1, 4, 9, 


52 NÖFN. 





11, 12, 18, 14, 15, 17, 
19. 

Vápnafjörðr 21. 

Vatnsdalr í Húnavatnssýslu 
12. 

Vatnsnes í Húnavatnss. 82. 

Víðidalr í Húnavatnssýslu 
8. 

Vöðlaþing 38. 

BDórarinn Langdælagoði enn 
spaki 8, 15, 16, 20, 21 
—23, 32—88, 37, 48. 

Dórðr prestr Sölvason Í 
Reykjaholti 39. 

Þórdís —Ásmundardóttir 
hærulangs, systir Grettis 
4. 


nn 


Þorgantsstaðir, bær í Hvit- 
ársíðu 46. 

ÞDorgeirr, faðir Styrmis goða, 
Í; 


Dorgeirr Halldóruson ór 
Laugardal 21, 23, 34, 37, 
44, 45. 

Þorgeirsfjörðr í Dingeyjar- 
sýslu 88. 

Dorgerðr Egilsdóttir 8. 

Dorgerðr  Váladóttir . á 
Reykjum, 1. 

Þorgils Arason á Reykja- 
hólum 27—28. 

Þverá (= Munkaþverá) 21, 
25. 

Ölvér bróðir Más 40. 











Ben. Gröndal, magister, Begir meðal ann- 


ars um "alþýðu-útgáfuna af Íslendinga - BÖgum: 


„— — þetta, sem er verulegt bókasafn alþýðu, 
það bezta sem unt er að fá, snildarverk þjóðar- 


innar sjálfrar, sem erlendir öfunda oss af, og eiga 
ekkert frá þeim tímum, sem við þau geti jafnast“. 
— — „Þessar útgáfur, sem þú hefir kostað og 
Valdimar annast, eru eins fullnægjandi og hinar 
alkunnu Tauchniz-útgátur grískra og latneskia 


höfunda, en þær eru notaðar um alt Þýzkaland og 


Norðurlönd og þykja bæði handhægar og góðar, 


„og sama má segja um fleiri áþekk söfn. Mörgum 


mun þykja gaman að eiga þetta alt saman, svona 


handhægt og í sama broti og vel um vandað, og 


"væri það bundið í þokkalegt band,. þá væri það 


prýði á hvers manns heimili“. 
(Fjallk. XVI, 49). 

